«No nii,» lausus Cercy. «Valitsus on kogu loo täielikult meie kaela jätnud. Saadiku me ilmselt tapma peame. Mind pandi selle kõige eest vastutajaks.» Cercy muigas kahetsevalt. «Arvatavasti sellepärast, et kõrgematest ülemustest ei taha keegi nurjumist enda peale võtta. Ning ma valisin teid kolmekesi oma staapi. Me võime saada kõike, mida tahame, igasugust abi või nõu, mida iganes vajame. Nii on lood. Kas kellelgi on ideid?»